Ο πλοίαρχος: δικαιώματα, καθήκοντα και υποχρεώσεις κατά το ελληνικό και το ενωσιακό δίκαιο και τις βασικότερες διεθνείς συμβάσεις.:
Creators: name: Δαγγίλα, Αντωνία Αγγελου
Publisher: name: Aristotle University of Thessaloniki
Year: 2014
Subjects: πλοίαρχος
δικαιώματα
υποχρεώσεις
master
rights
obligations

description: Σκοπός της παρούσας διπλωματικής εργασίας είναι η διερεύνηση της θέσης του πλοιάρχου εμπορικού πλοίου που φέρει την ελληνική σημαία, όπως η θέση αυτή διαμορφώνεται από το ελληνικό και το κοινοτικό-ενωσιακό δίκαιο, καθώς και από ορισμένες Διεθνείς Συμβάσεις που ισχύουν ως εσωτερικό δίκαιο μετά την κύρωσή τους από την Ελλάδα. Εισαγωγικά γίνεται αναφορά στο ζήτημα της ιθαγένειας του πλοιάρχου και αναλύονται οι σχετικές εξελίξεις που πυροδότησε η νομολογία του ΔΕΕ. Στη συνέχεια, επισημαίνεται η θέση του στο πλήρωμα και τα προαπαιτούμενα της ναυτολόγησής του στο πλοίο. Αναλύεται έπειτα ο τρόπος κατάρτισης της σύμβασης ναυτολόγησής του, το περιεχόμενο και η νομική της φύση, καθώς και οι λόγοι και οι τρόποι λύσης της. Στις επόμενες ενότητες, παρουσιάζονται λεπτομερώς τα δικαιώματα και οι υποχρεώσεις του πλοιάρχου ως ναυτικού- μέλους του πληρώματος που απορρέουν από την ισχυρή ή πηγάζουν από τη λυθείσα σύμβαση ναυτολόγησης. Ο πλοίαρχος, όμως, είναι ο επικεφαλής του πληρώματος και φέρει την ευθύνη για την αίσια έκβαση της θαλάσσιας αποστολής. Λόγω της βασικής ιδιότητάς του (ως πλοιάρχου), συνεπώς, διαφέρει από τα υπόλοιπα μέλη του πληρώματος. Γι’ αυτόν τον λόγο βάσει των νόμων και των Διεθνών Συμβάσεων είναι φορέας ορισμένων ιδιαίτερων δικαιωμάτων και εξουσιών, αλλά και επιφορτίζεται με σημαντικές υποχρεώσεις. Τα δικαιώματα, οι εξουσίες και οι υποχρεώσεις του αυτές αναλύονται λεπτομερώς ανάλογα με το αντικείμενό τους. Συγκεκριμένα, αναλύεται πρώτα η βασική εξουσία του πλοιάρχου να αντιπροσωπεύει τον θαλάσσιο επιχειρηματία και άλλα πρόσωπα εξωδίκως και δικαστικώς. Στα πλαίσια της εξουσίας αυτής, προσλαμβάνει και απολύει τα υπόλοιπα μέλη του πληρώματος, απέναντι στα οποία έχει και ορισμένες υποχρεώσεις ως αντιπρόσωπος του θαλάσσιου επιχειρηματία. Εκτός από αντιπρόσωπος, όμως, είναι και εμπορικός βοηθός του θαλάσσιου επιχειρηματία και εκπληρώνει τις υποχρεώσεις εκείνου που απορρέουν από σύμβαση ναύλωσης, θαλάσσιας μεταφοράς πραγμάτων ή επιβατών. Ως επικεφαλής της θαλάσσιας αποστολής, ο πλοίαρχος έχει έναντι του υπολοίπου πληρώματος ορισμένα λειτουργικά δικαιώματα που συντελούν στην ευόδωση του πλου. Φυσικά, λόγω της ιδιότητάς του ως πλοιάρχου, φέρει και βασικά δικαιώματα και υποχρεώσεις ναυτικής και τεχνικής φύσεως, π.χ. η σωστή διακυβέρνηση του πλοίου, τόσο υπό ομαλές συνθήκες όσο και σε περίπτωση έκτακτων περιστάσεων στη θάλασσα, όπως η κοινή αβαρία, η σύγκρουση πλοίων και η ανάγκη θαλάσσιας αρωγής. Ιδιαίτερη αναφορά και ανάλυση γίνεται στις δημοσίου δικαίου εξουσίες του πλοιάρχου, που οφείλει να φροντίζει για την τήρηση της τάξης πάνω στο πλοίο και την ευόδωση του πλου, αλλά και για την ασφάλεια της ναυσιπλοΐας γενικότερα, ενώ αποτελεί τον εκπρόσωπο του (ελληνικού) κράτους πάνω στο πλοίο. Έχει, λοιπόν, ευρύτατα κυριαρχικά δικαιώματα πάνω στο πλοίο και στα μεταφερόμενα πράγματα, αλλά και πάνω στα λοιπά μέλη του πληρώματος και στους επιβάτες, που υποχρεούνται να πειθαρχούν στις εντολές του πλοιάρχου. Εξάλλου, αυτός μπορεί να επιβάλλει και πειθαρχικές ποινές στα μέλη του πληρώματος. Επιφορτίζεται, επίσης, με ανακριτικά καθήκοντα για τα εγκλήματα που τελούνται από οποιονδήποτε πάνω στο πλοίο και υπάγονται στη δικαιοδοσία των ελληνικών Αρχών, και με καθήκοντα δημοσίου λειτουργού. Τέλος, αναλύεται διεξοδικά η ευθύνη του πλοιάρχου τόσο απέναντι στον θαλάσσιο επιχειρηματία όσο και απέναντι σε τρίτους, καθώς και η δυνατότητα περιορισμού της ευθύνης αυτής με βάση τρεις Διεθνείς Συμβάσεις.
description: The purpose of the present thesis is to investigate the position of the master of a merchant ship flying the Greek flag, as this position is formed by the Greek Law and the Law of the European Communities-Union, as well as by certain International Conventions, which are in force as domestic law after their ratification by Greece. As an introduction, there is a reference to the master’s nationality and the relevant developments triggered by the ECJ precedents. Then, the master’s position in the crew and the prerequisites for his recruitment on the ship are indicated. Furthermore, the master’s employment agreement, its content, its legal nature and the reasons and ways of its ending are analyzed. In the following units the rights and the obligations of the master as a seafarer-member of the crew, derived from the employment agreement in force or from an ended employment agreement, are presented in details. The master, however, being the commander of the crew, is responsible for the successful outcome of the voyage. Therefore, he differs from the rest members of the crew. As a result, the laws and the International Conventions bestow on him special rights and powers and entrust him with important obligations. These rights, powers and obligations are discussed in detail according to their matter. Specifically, the first basic power of the master is to represent the ship-owner and other persons judicially and extrajudicially. Under this power, he hires and dismisses the other members of the crew, towards whom he has certain obligations, as ship-owner’s representative. Besides, as a commercial assistant of the ship-owner, he fulfills the obligations which the last one has undertaken under a charter contract or a contract for carriage of goods or passengers by sea. As commander of the ship, the master has towards the rest crew members some rights that contribute to the success of the voyage. Being a master, he has basic rights and obligations of maritime and technical nature, i.e. he has to govern the ship properly, not only under normal conditions but also in exceptional circumstances at sea, such as the general average, the ship collision and the salvage. Particular reference and analysis is made to the master’s powers which are relevant to the public law. He must ensure the order on board and the success of the voyage, but also the navigation’s safety in general. Being the representative of the Greek State on board, he dominates over the ship and the transported goods, but also over the rest members of the crew and the passengers, who are obliged to obey the master’s commands. He has also the right to impose disciplinary penalties on the members of the crew. Moreover, the law entrusts him with inquisitive duties for the crimes committed by anyone on board within the Greek Authorities’ jurisdiction and also with public officer’s duties. Finally, there is an analysis of the master’s liability towards the ship-owner and other people and of his right, based on International Conventions, to limit this liability.